FN-panel skal undersøke krigsforbrytelser i Syria
ARTIKKELEN ER OVER TO ÅR GAMMEL Resolusjonen fikk støtte av 105 av 193 medlemmer. Iran, Kina og Russland, Syrias presidents Bashar al-Assads hovedallierte, var blant de 15 landene som stemte imot. 52 land var verken for eller imot beslutningen. I 2014 blokkerte Russland og Kina en anmodning fra Sikkerhetsrådet om å la Den internasjonale straffedomstolen (ICC) begynne å undersøke krigsforbrytelser i Syria. Panelet skal «samle inn, konsolidere, sikre og analysere bevis på brudd» på menneskerettigheter siden mars 2011, og forberede saker som kan gå videre til et krigsdomstol, heter det i resolusjonen. Les også: Aleppo-evakueringen inne i siste faseDet er første gang det internasjonale samfunnet har klart å komme til enhet om et slikt tiltak, og FN tar dermed det første steget mot å rettsforfølge personer som er ansvarlige for grusomheter i den nesten seks år lange krigen. Panelet kommer til å arbeide tett sammen med FNs granskningskomité, som har fremlagt flere rapporter som beskriver overgrep og voldeligheter begått under krigen. Hittil er 310.000 personer drept. Sivile grupper har utarbeidet dokumenter, lister over vitner og videoopptak som vil kunne brukes i en rettssal en dag. USA tordnet i sikkerhetsrådet: – Er dere ikke i stand til å føle skam? Les også: Obama forsvarer at USA unnlot å gripe inn i SyriaLiechtensteins FN-ambassadør Christian Wenaweser sier resolusjonen er nødvendig fordi Syria ikke er medlem av den internasjonale krigsforbryterdomstolen i Haag. Det var Liechtenstein som sto bak utkastet til resolusjonen. Omringet i Aleppo: Her er innbyggernes historier om å overleve Wenaweser mener FNs sikkerhetsråd har feilet siden det ikke har stilt de skyldige for alvorlige forbrytelser til ansvar. – Nå tar vi endelig et meningsfullt skritt mot å oppfylle de forventningene som vi har ignorert lenge, sier han.
FNs hovedforsamling er enige om å nedsette et panel som skal fremskaffe bevis for at det er begått krigsforbrytelser i Syria.